Ο **Στιβ Πολ Σάμνερ** (*Steve Paul Sumner*, 2 Απριλίου 1955 — 8 Φεβρουαρίου 2017), ήταν Νεοζηλανδός διεθνής ποδοσφαιριστής, αρχηγός της εθνικής ομάδας της χώρας του στην πρώτη διεθνή επιτυχία της στο Παγκόσμιο Κύπελλο του 1982. Αγωνιζόμενος ως επιθετικός μέσος, αναδείχθηκε σε ένα από τους καλύτερους ποδοσφαιριστές στην ιστορία της Ωκεανίας. Για την προσφορά του στο άθλημα τιμήθηκε με το Τάγμα Αξίας της FIFA.

Βιογραφία
---------

Γεννημένος στην Αγγλία, ξεκίνησε το ποδόσφαιρο στην ομάδα νέων της Μπλάκπουλ, πριν μετακομίσει στη Νέα Ζηλανδία το 1973 για να αγωνιστεί για την Κράιστσερτς Γιουνάιτεντ, κερδίζοντας το εθνικό πρωτάθλημα την πρώτη του χρονιά. Έμεινε αρχικά στην ομάδα για 8 χρόνια και στη συνέχεια το 1981 αγωνίστηκε στην Αυστραλία και την Ουέστ Άντελαϊντ και τους βοήθησε να τερματίσουν στη 10η θέση ανάμεσα σε 16 ομάδες που συμμετείχαν. Ο Σάμνερ επέστρεψε στην πατρίδα του το 1983 και κέρδισε συνολικά έξι Κύπελλα Τσάταμ και πέντε τίτλους πρωταθλήματος. Είναι ο μόνος παίκτης που έχει κερδίσει έξι τίτλους του Κυπέλλου Τσάταμ. Χαρακτηρίζονταν για την εργατικότητα στη μεσαία γραμμή, την τακτική του παιδεία και την ικανότητα του να σκοράρει ζωτικά γκολ. Ο ίδιος ήταν καλύτερος παίκτης και πρώτος σκόρερ του πρωταθλήματος το 1983.

Η διεθνής του καριέρα διήρκεσε από το 1976 έως το 1988, αγωνιζόμενος 105 φορές για τη Νέα Ζηλανδία (επίδοση ρεκόρ), 60 από τις οποίες ήταν Α-διεθνείς. Σημείωσε εθνικό ρεκόρ με έξι γκολ κατά τη διάρκεια της νίκης της Νέας Ζηλανδίας επί των  Φίτζι με 13–0 κατά τη διάρκεια των προκριματικών του Παγκοσμίου Κυπέλλου του 1982. Ήταν επίσης ένας από τους δύο μόνο σκόρερ της Νέας Ζηλανδίας στην τελική φάση του Παγκοσμίου Κυπέλλου του 1982 στην Ισπανία (πρώτη συμμετοχή της χώρας στην τελική φάση της κορυφαίας διοργάνωσης), στην ήττα της Νέας Ζηλανδίας με 5–2 από τη Σκωτία. Ήταν ο πρώτος παίκτης της ζώνης της Ωκεανίας που σκόραρε σε τελική φάση Παγκοσμίου Κυπέλλου.

Μετά την αποχώρησή του από την ενεργό δράση ο Σάμνερ συνέχισε να ασχολείται με το ποδόσφαιρο, εργαζόμενος στα ΜΜΕ. Το πιο σημαντικό είναι ότι ήταν μέλος στο Εκτελεστικό Συμβούλιο της Γουέλινγκτον Φίνιξ ΦΚ φέρνοντας στο τραπέζι την επαγγελματική εμπειρία του παιχνιδιού. Το 1991 εισήχθη στο *New Zealand Soccer Media Association Hall of Fame* και στη συνέχεια του απονεμήθηκε το κορυφαίο βραβείο της FIFA, δύο φορές, η πρώτη το 2004 και η δεύτερη πριν από την έναρξη του Παγκοσμίου Κυπέλλου του 2010. Η συνεισφορά του στην ανάπτυξη του ποδοσφαίρου στη χώρα του θεωρείται σημαντική, ίσως μεγαλύτερη από οποιοδήποτε άλλον. Το 2018 μετά το θάνατό του, η Ομοσπονδία της Νέας Ζηλανδίας ονόμασε το τρόπαιο του καλύτερου παίκτη στον τελικό του πρωταθλήματος ως «Τρόπαιο Στιβ Σάμνερ».

Τίτλοι και διακρίσεις
---------------------

**Κράιστσερτς Γιουνάιτεντ**

* Πρωτάθλημα Νέας Ζηλανδίας (5) : 1973, 1975, 1978, 1988
* Κύπελλο Τσάταμ (4) : 1974, 1975, 1976, 1989

**Μανουρέβα**

* Πρωτάθλημα Νέας Ζηλανδίας : 1983
* Κύπελλο Τσάταμ : 1984

**Γκίσμπορν Σίτι**

* Κύπελλο Τσάταμ : 1987

**Ατομικές διακρίσεις**

* Παίκτης της Χρονιάς: 1983
* Χρυσό παπούτσι : 1983
* IFFHS : Καλύτερη ομάδα όλων των εποχών της Ωκεανίας : 2021
* Μετάλλιο Αριστείας Φίλων του Ποδοσφαίρου : 2015

Τιμές
-----

* Τάγμα Αξίας της FIFA (*Ordre du mérite de la FIFA*) : 2010

* Τάγμα Αξίας Εκατονταετίας της FIFA (*FIFA Centennial Order of Merit*) : 2004

* Αξιωματικός του Τάγματος της Αξίας της Νέας Ζηλανδίας (*Officer of the New Zealand Order of Merit*) : 2016

Παραπομπές
----------

1. 1 2  «Football great Steve Sumner dies». Ανακτήθηκε στις 22 Μαρτίου 2022.
2. ↑  «IFFHS ALL TIME OCEANIA MEN'S DREAM TEAM». Ανακτήθηκε στις 22 Μαρτίου 2022.
3. 1 2  «FIFA Order of Merit holders» (PDF). Αρχειοθετήθηκε από το πρωτότυπο (PDF) στις 2 Οκτωβρίου 2013. Ανακτήθηκε στις 2 Μαρτίου 2022.
4. ↑  «New Zealand 1973». Ανακτήθηκε στις 22 Μαρτίου 2022.
5. ↑  «Exclusive interview: Steve Sumner». Ανακτήθηκε στις 22 Μαρτίου 2022.
6. 1 2  «New Zealand football great Steve Sumner to be recognised with special trophy for final». Ανακτήθηκε στις 22 Μαρτίου 2022.
7. ↑  «Steve Sumner: New Zealand's most complete footballer - Bobby Almond». Ανακτήθηκε στις 22 Μαρτίου 2022.
8. ↑  «Honours' list». Ανακτήθηκε στις 22 Μαρτίου 2022.
9. ↑  «50 CAPS CLUB». Αρχειοθετήθηκε από το πρωτότυπο στις 22 Ιουλίου 2008. Ανακτήθηκε στις 22 Μαρτίου 2022. CS1 maint: Unfit url (link)
10. ↑  «Steve Sumner - International Appearances». Ανακτήθηκε στις 22 Μαρτίου 2022.
11. ↑  «World Cup 1982 qualifications: Group 13». Ανακτήθηκε στις 22 Μαρτίου 2022.
12. 1 2  «1982 WORLD CUP TEAM». Αρχειοθετήθηκε από το πρωτότυπο στις 12 Δεκεμβρίου 2008. Ανακτήθηκε στις 22 Μαρτίου 2022. CS1 maint: Unfit url (link)
13. ↑  «FIFA MUSEUM : Steve Sumner and Oceania's first ever World Cup goal». Αρχειοθετήθηκε από το πρωτότυπο στις 2 Οκτωβρίου 2022. Ανακτήθηκε στις 2 Οκτωβρίου 2022.
14. ↑  «Hall of Fame Inductees». Ανακτήθηκε στις 22 Μαρτίου 2022.
15. ↑  «All Whites great Sumner awarded top honour». Ανακτήθηκε στις 22 Μαρτίου 2022.
16. ↑  «Phil Gifford: Steve Sumner was a sporting legend who changed New Zealand». Ανακτήθηκε στις 22 Μαρτίου 2022.